Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Divendres  02.11.2007  08:36

La Unió Esportiva Sant Andreu, líder de 3a., presenta el seu Futbol Base

Bo i empatar a 0 ahir, es manté líder per 9a. jornada consecutiva.

La U.E. Sant Andreu va fer la presentació/festa del Futbol Base, l'Escola d'Elit i el Futbol Femení, ahir a les 11 del matí. Van parlar Ferran Martorell, responsable del futbol base, Joan Gaspart, president, un membre de la Federació Catalana i un representat de l'ajuntament de Barcelona-Districte Sant Andreu, que no se'n perden ni una per a fer-se notar, sigui posant-se medalles com ahir, o sigui assetjant el jovent andreuenc independent.

Va ser veritablement una festa, amb fotografies equip per equip, una de família amb tot el futbol base, una exhibició tècnica per part dels joves futbolistes, que van participar en uns circuits d'exercicis i un repartiment als joves jugadors i jugadores d'obsequis dels patrocinadors.

Es va donar, però, un lamentable incident racista a la tribuna, quan uns espectadors van increpar a una senyora guineana, de pell negra, mare d'un jugador del futbol base, i la van comminar a que se'n tornés a la seva terra. Dirigents del club es van comprometre a posar fre a aquest tipus d'agressions incultes.

El primer equip per la seva banda, va jugar i empatar a zero gols amb el Manlleu. Malgrat haver dominat tot el partit, la falta d'encert a l'hora de fer entrar la pilota a la porteria contrària els va privar d'endur-se els tres punts cap a Sant Andreu de Palomar.

Amb tot, es manté líder de la 3a. Divisió Grup 5è. per novena jornada consecutiva, amb un bon joc que fa que gaudeixi l'afició i amb una direcció seriosa des de la banqueta del tècnic Natxo González.

Aquest diumenge se les tindran amb el Castelldefels al seu camp i el proper onze de novembre, a l'estadi Narcís Sala, hi haurà de nou el 'derby' entre els equips dels antics pobles del Pla de Barcelona, la Unió Esportiva Sant Andreu i el Club Esportiu Europa de la Vila de Gràcia.

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine